ပသီႏခေတ်

ပသီႏခေတ် () ကရိုꩻနဝ်ꩻ ထွာဒျာႏ လိုꩻအသုင်ꩻအဆောင်ႏတခြိုꩻတောမ်ႏ စူခွုမ်ကရိယာႏဖုံႏနဝ်ꩻ တယ်ႏကမာꩻထူႏအီစတောမ်ႏပသီႏ အခိန်ႏကာႏလနဝ်ꩻ ဟဲ့ꩻပသီႏခေတ်(ပသီႏစိုး)နဝ်ꩻသွူ။ သမဲင်ꩻအလꩻ ပသီႏခေတ်နဝ်ꩻ ခေတ်တန်သိုမ်ခေတ် (လုံးခေတ်၊ တောင်ꩻခေတ်၊ ပသီႏခေတ်) အကို ထွာဒျာႏ အဆုဲင်ꩻသွတ်ꩻခေတ်နဝ်ꩻသွူ။ ဟံႏပထဝီႏခင်ႏလမ်းအခေႏနေႏအလꩻ ပသီႏခေတ်ယို ကထွာစဒါႏ အခိန်ႏကာႏလနဝ်ꩻ တခမ်းတောမ်ႏတခမ်း ကွာႏအာဗိုန်ပီတဝ်းဝင်ꩻသွူ။ ပသီႏခေတ်ယို ကအီႏထိုꩻမားလို့ထိုꩻခိန်ႏ မွူးနီꩻနဝ်ꩻ အစဲင်းတဗာႏ အွောန်ႏနယ်ခါꩻ အဝ်ႏတဝ်းဒွိုန်းသွူ။

ထွာလွဉ်စ
ယေဘုယျအနေႏ ပသီႏခေတ် ကသုင်ꩻ ထွာလွဉ်စခိန်ႏနဝ်ꩻ ဗီသီ ၂၁ ရျာꩻဗူႏကို သုင်ꩻစဒျာႏ ကမ္ဘာႏအခဝ်ကွဉ်ႏ၊ ပါသျား၊ အေင်ဒိယတောမ်ႏ ဂရိ ရပ်ခင်ႏလမ်းကိုသွူ။ ဥရောပနဝ်ꩻတဲ့ ထဲ့ဆုဲင်ꩻထဲင်းဒါႏနဝ်ꩻတဲင် ထွာဒျာႏ ဥရောပ အခဝ်ထာႏဝနဝ်ꩻ ဗီသီ ၈ ရျာꩻဗူႏတောမ်ႏ ဥရောပ အခဝ်ထင်ꩻနဝ်ꩻ ဗီသီ ၆ ရျာꩻဗူႏ ရပ်ကိုသွူ။ အာဖရိကကိုနဝ်ꩻ ထွာဒျာႏ ဗီသီ ၁၂၀၀ ခိန်ႏကို ကထူႏသုင်ꩻစဒါႏ ဒွိုႏသုင်ꩻပသီႏအထီတခြိုꩻဖုံႏအလꩻ ယူႏရမ်ꩻလွေꩻဗာႏဒျာႏသွူ။သံခေတ်

 အာႏကွိုꩻ 

ကဏ္ဍ:ပသီႏခေတ်